Dankie vir die dankies, Naudejf. Ek is chemikus, dus inhoudelik kan ek dit skryf en daar is nog baie, baie wat toegevoeg moet word... My Afrikaans is 'n andere saak... Verbeter gerus, asseblief. Jcwf (kontak) 15:31, 13 Januarie 2016 (UTC)
Dit lyk of sjabloon:Inligtingskas Suid-Afrikaanse dorp 'n probleem het wat gogga's veroorsaak. Dit roep "Str len" wat weer verwys na "String" dit bestaan nie. Ek het op kameelrivier gepoog die sensuskode wat net 8 syfers het 'n 1 toe te voeg. Dit verwyder die ref-fout maar er verskyn twee ander foute in die tabel. Jcwf (kontak) 20:44, 23 Januarie 2016 (UTC)
Frank, as jy nog daar is, kan jy hierdie korreksie van jou implementeer asb? Dis dalk 'n beter oplossing!! Ek sal later vandag die ander dorpe se artikels deurwerk wat rooi geword het. Gaan nou eers werk toe, 06:56, 25 Januarie 2016 (UTC)
Nou gaan ek jou nugter logika benodig om die kommersiële uitgewers soos Pharos en Pearson asseblief net vir my beter te verduidelik: my siening is dat 'n woordeboek moet bestaan - of daar nou 'n vraag daarvoor is, aldan nie. Ek het reeds by Lys van gedrukte Afrikaans-vreemdtalige woordeboeke elke probleem moontlik probeer opper daaromtrent. Wat my betref, kan Afrikaans o.a. vooruitgaan as ons ons oopmaak vir die wêreld daarbuite. Ek sou juis jou kritiek op hierdie artikel verwelkom om denkfoute uit te wys, sodat ons die artikel verder kan verbeter.
Maar is my vrese ongegrond dat 'n uitgewer, wat hoofsaaklik winsgedrewe is onder die huidige bestel, nie 'n Afrikaans-vreemdtalige woordeboek sommer sal aanvaar vir publikasie nie? Of sou jy sê al wat nog kort is bloot gewillige en vakkundige hande? [Dit is eintlik nou 'n beroepsvraag wat ek hier opper]. Suidpunt (kontak) 19:11, 24 Januarie 2016 (UTC)
Soos jy sê, enige uitgewer is winsgedrewe en dus is dit onmoontlik om 'n woordeboek uit te gee as daar nie 'n aanvraag, of eintlik 'n groot aanvraag, daarna is nie. Die boek moet verkoop; wie anders gaan die verlies dra? Winston (kontak) 20:05, 24 Januarie 2016 (UTC)
Iewers, sover ek kan onthou, het jy oor 'n poskantoorwoordeboek geskryf: Vreemd genoeg, die woordeboek is op my boekrak! Ek het dit 'n hele paar jaar gelede uit 'n asblik gered.
Ek hou nie daarvan om soos my pa personeeljargon teenoor ander mense te gebruik nie, want dit klink vals:
3) Die Lys van Afrikaanse vakwoordeboeke en terminologielyste lyk onder besonder kaal. Ek sal diep en innig dankbaar wees as 'n kiekie van die voorblad opgelaai word.
Uitgevoer. Ek wou eintlik bietjie laag lê nadat Oesjaar my wysiging teruggerol het (natuurlik heeltemal tereg). Maar jy het nou sommer 'n glimlag op my gesig gesit. Groete. Frank (kontak) 15:53, 28 Januarie 2016 (UTC)
Ek weet 'n mens bevuil nie jou eie nes nie, maar my liewe moeder is op 'n ander wyse uitgeslape: skuldgevoelens op 'n indirekte wyse [die lys van haar take]:
Ek (denkend): hoeveel keer gaan sy nou nog skimp? Pleks sy sê net 'n ding reguit! Suidpunt (kontak) 16:58, 28 Januarie 2016 (UTC)
Ek het eerlik gepoog. Niks daarvan is my mening of my woorde nie. Ek het selfs die NG-kerk aangehaal.
Sjoe, dis 'n moeilike saak. Ek sien die wysigingsopsomming sê: "Die gedeelte blyk eerder te pas by die Wikipedia artikel wat oor Apartheid handel. Daar word ook gepoog om Stoker as 'n sondebok te bestempel deurdat hy apartheid ondersteun het, maar daar word nie ingegaan op Stoker se eie beweegrede nie." Neem dit met Gebruiker:DV Correia op en kyk of julle mekaar nie in die middel kan ontmoet nie. Sterkte! Frank (kontak) 07:07, 6 Februarie 2016 (UTC)
Dankie. Ek weet nie eers wat 'n webblaaier is nie. As een 'n Internet Explorer is, dan het ek die nuwe een van Windows 10. Dis egter nie 'n probleem nie. Groete, HentieHentie Joubert (kontak) 10:38, 3 Maart 2016 (UTC)
Dag Frank, Ek klop al weer aan jou deur. Die <ref werk nie meer vir my nie. As jy op die geskiedenis van Naturellengrondwet kyk, sal jy sien dit nie vir my die afgelope paar dae gewerk het nie. As jy egter na die wysiging self kyk, sien jy presies wat ek gedoen het, maar dit reflekteer net nie op die bladsy nie.
Jammer, ek het nie mooi verduidelik en jou tyd gemors. Ek dink ek het altyd op die gewone wysig bladsy <ref getik en 'n nuwe bladsytjie het dan oopgemaak en ek het dan daar die besonderhede ingevul. Aan die einde van die bladsytjie kon ek dit dan stoor. Groete Hentie Joubert (kontak) 04:24, 12 Maart 2016 (UTC)
Dankie vir jou verbeterings. Ek het 'n vra oor ISBN. Wanneer ek google na boeke ensomeer, gee hulle hierdie inligting eintlik altyd sonder die strepies en dit skyn ook sonder strepies goed te werk indien mens op ISBN soek. Ek wil met alle liefde die strepies toevoeg, maar ek weet gewoonlik nie hoe nie. Is daar 'n bepaalde sisteem daarvoor? Voeg dit regtig inligting toe, het dit betekenis of is dit net kosmeties?
VICTORIAANS: Red my hier uit! Ek gaan versmoor in hierdie doodse muwwe plek waar die dood oor jou waak... 'n ADHD-kind se nagmerrie. (let op die verknogtheid aan die verlede)
Goed, was jy al in 'n Victoriaanse huis (veral die Engelse soort?): barstens toe volgestop vol strooi, oorbodige roosmotiewe op banke wat my skoon laat jeuk. Nou ja - art deco vee hierdie oortolligheid skoon.
Dit is nog nie soos ons huidige "ultramodern" wat neig dat alles deursigtig moet wees nie. Die huidige mure sal jy ook opmerk het 'n sagte melkwitkleur, is dikwels plooibaar en soepel, en speel tussen konveks en konkaaf (soos my pens), die ligte is sag op die oog (dikwels weggesteek), ens. Suidpunt (kontak) 20:24, 22 April 2016 (UTC)
Ek werk aan 'n bladsy met die naam Pretty Yende. Onder die opskrif Loopbaan gebruik ek die woord coloratura. Ek probeer 'n skakel maak na die bladsy Coloratura in die Engelse Wikipedia. Dit werk nie en ek weet nie hoekom nie. Groete, Hentie Hentie Joubert (kontak) 14:42, 6 Mei 2016 (UTC)
Skakels na artikels in ander tale is ongewens en moet liefs vermy word. Maak eerder 'n rooi skakel of vertaal die bladsy in Afrikaans. Groete. Frank
Dagse! Ek is 'n nuwe gebruiker en het die stappe vir n nuwe artikel skryf noukeurig probeer volg maar dit wys onder "en" ipv "af", hoe kan ek https://en.wikipedia.org/wiki/Visuele_Sneeu na Afrikaans toe skuif?
Jy het die artikel op die Engelse Wikipedia geskep, en hulle het dit uitgevee. As jy nog die teks het, kan jy dit net hier herskep. Anders sal ons 'n Administrateur op die Engelse wiki moet vra om die geskrapte teks te herwin. Groete. Frank (kontak) 06:02, 20 Mei 2016 (UTC)
Slem tjend! Dankie. Ek wou nog vra of die waarskuwings op ons artikel oor Wet op Bantoe-onderwys nie maar nou verwyder kan word nie. Groete Hentie Joubert (kontak) 15:00, 3 Junie 2016 (UTC)
Ek het vandag ’n artikel gelaai en toe ek dit vir die laaste keer “stoor” kry ek ’n boodskap dat die artikel skoongemaak moet word.
Nou het ek deur al die skakels gewerk om agter te kom wat eintlik bedoel word, maar ek is steeds in die duister.
Hallo Estelleke13, ek het na jou artikel gekyk, en dit lyk glad nie sleg nie. Inteendeel, as ons die formaat bietjie aanpas om soos die res van die artikels te lyk, is dit eintlik 'n uitstekende bydrae.
Eerste paragraaf moet 'n opsommende inleiding verskaf - m.a.w., artikels het nie 'n opskrif getiteld "Inleiding" nie.
Hierdie stelling hoort ondertoe in die Verwysings-afdeling: "Hierdie artikel is gebaseer op klas- en kursusaantekeninge saamgestel deur Kruger".
1. Hoe het jy die voorbeelde by Akrostigon laat lyk soos aanhalings? Ek weet hoe om dit op 'n blog te doen, maar kry nie hier dieselfde formateringsfunksie nie.
2. Ek wil die gedigte by Diamantgedig sentreer sodat dit lyk soos 'n diamant - hoe doen ek dit? Die raad by die "redigerings"-bladsy help my nie veel nie.
Skakel dit eerder na teks om, as dit regtig nie kan nie, en die prentjies het geen kopiereg op nie, kan jy die "Laai lêer"-funksie gebruik.
Wat jy hier bo wys, is net die begin. Ek het die hele (vertaalde) artikel al gelaai - sien bogenoemde skakel wat ek net by die gebruikersbespreking kry.
Ek het pas 'n nuwe artikel geskep en gelaai en nie raakgesien dat die hoofopskrif 'n tikfout het nie en ek kan dit nie verander nie.
Ek wou 'n foto laai van die voorblad van die program wat ontwikkel is en Wikipedia wil my glad nie toelaat nie. Ek het kopiereg want dit is my program ...
Frank, as jy weer 'n bietjie fluks voel, kan jy jou bot kickstart en dieselfde truuk met die voëls se taksobokse doen en ook die volgende lyn plaas | domain = Eukaryota bo die | regnum = Animalia lyn? Groete! Oesjaar (kontak) 18:25, 19 Julie 2016 (UTC)
1. Ek het paragraaf-vir-paragraaf vertaal en dit telkens geberg as "konseptuele artikel" en nie presies geweet wat ek doen en wat dan gebeur nie. Ek wou net nie my werk verloor nie.
2. Daar was ook 'n opsie om dit te publiseer, maar omdat ek nog besig was met die artikel, het ek dit nie gekies nie.
Ek hoor graag van jou. Dit sal gaaf wees as jy ook vir my 'n vinnige e-pos na my adres ekruger@sun.ac.za stuur sodat ek kan sien dat jy iets vir my gesê het. Ek is net nou en dan op Wikipedia aangemeld.
Hallo Frank, baie dankie vir die skoonmaak wat jy altyd op my artikels doen. Ek raak soms so ongeduldig om te publiseer dat ek net die ding se knoppie druk en die ergste goed uithaal. Ek probeer darem nou soos ek onthou om die _ uit te haal en die NOWIKI, en die Verwysings. Ek kyk altyd na jou veranderinge en probeer om elke keer nog iets te onthou, maar soms vat dit maar ’n rukkie om deur te dring. Nogmaals dankie en groete, EvZ (kontak) 08:44, 1 Augustus 2016 (UTC)
Dankie vir die moeite. Daar is darem nie spertye nie. Die kode wat in Mediawiki:Common.css bygevoeg moet word kan jy van hier af kopieer: Gebruiker:Wawiel/Projek_Sjabloonverbetering#Verwysingslys_css (Slegs Verwysingslys css se kode). Ek los dit dieselfde as die Engelse weergawe vir as mens later nuwe funksionaliteit wil byvoeg vanaf die Engelse css. Groete Wawiel (kontak) 10:23, 5 Augustus 2016 (UTC)
Ek het nou al 12 artikels gelaai op Wikipedia en is besig om twee reg te kry oor die Harry Potter-boekereeks. Noudat nog ’n nuwe boek gepubliseer is, sal hierdie twee artikels dalk bietjie meer aandag kan kry.
Beste Frank Ek is nou behoorlik gatvol vir administrateurs wat met my sukkel. Op Sondag 21 Augustus 2016 het ek besluit om ŉ artikel oor Albert Geyser te begin. Ek het die artikel om 09:38 geskep en ŉ enkele reëltjie, vertaal uit die Engelse Wikipedia, ingevoeg. Ek het dan ook ŉ nota bygevoeg dat ek Albert Geyser begin het. Ek het toe inligting begin versamel en my eerste afdeling geskryf om in te voeg. Toe ek die artikel wou oopmaak, was dit weg. Op my dophoulys het ek gesien dat om 10:08 het Aliwal2012 die artikel verskuif sonder om ŉ aanstuur agter te laat. Hy los wel ŉ nota wat lees: "Hentie, skryf asseblief eers jou artikel klaar voor jy dit publiseer (Enkele sinne hoort nie in ŉ ensiklopedie nie)". Om 13:35 skryf ek soos volg op Aliwal2012 se besprekingsbladsy: "Verwys my asseblief na die reël wat sê ek moet 'n artikel klaar skryf voordat ek dit mag publiseer. Ek wil ook sommer weet waar kry jy die reg om artikels wat ek begin het, sommer binne 'n kort tydjie deur te haal sonder om my eers te laat weet." Oesjaar verskyn toe om16:09 op die toneel en gooi sy stuiwer in die armbeurs :"Dit is 'n gemeenskapreël. Vandat jy hier begin het wil jy alles jou manier hê, probeer help en nie 'n probleem word nie. Groete! " Om 23:58 kom die anonieme skrywer 176.0.92.203 op die toneel en skryf: "Hentie, brei die artikel uit en skuif dit terug! Waar is die probleem? " Om 07:26 op 22 Augustus skryf Aliwal2012: "Ons kan net hierdie wiki maak werk as ons almal die huishoudelike reëls nakom. Dit spreek tog vanself dat jou enkellyn-artikel nie op die Afrikaanse wiki se hoë standaard is nie! Jy het nou die boodskap gekry van 2 administrateurs (ek en Oesjaar). Jou artikel is nie geskrap nie, ek het dit slegs verskuif na jou eie "sandput" totdat dit verbeter is. Lê nou bietjie geduld aan die dag en brei jou artikel uit, met verwysings daarby, dan kan ons dit weer terugskuif na die hooflys. Sterkte daar! -- Ek skryf om 08:18: "Jy het nog nie my vrae beantwoord nie." Ek het al talle artikels met ŉ enkele sin begin. Hier kan ek dink aan Frits Krause, Palmietfontein lughawe en Sarah Richards. Met Pretty Yende was Frank Naude kort daarna op die toneel om goed by te voeg. Met Jan Hendrik van der Westhuizen was Voyageur binne ŉ paar minute daar om sy eie bydraes te maak. Ek sien Oesjaar begin ook sommige van sy artikels met ŉ enkele sin. Sien byvoorbeeld "Sebra-kalkoenvis". Aliwal2012 se enkelsin artikel is Volstruispoort. Ek dink hierdie twee perde moet aan die bek geruk word. Ek dink Aliwal2012 behoort aangesê te word om die artikel oor Albert Geyser terug te sit. Groete, Hentie Joubert (kontak) 10:46, 22 Augustus 2016 (UTC)
Ek wil nie regtig by julle geskil betrokke raak nie. Daar is egter geen beleid wat sê dat 'n artikel nie met een sin begin kan word nie, nie waarvan ek weet nie. Aan die ander kant maak jy 'n te groot "issue" hiervan. Jou artikel is welkom en broodnodig, en ek hoop dat jy dit wel verder sal uitbrei. Ongeag is ek seker dat dit na die hoofnaamruimte teruggeskuif sal word. Sterke en let maar bietjie op na die bloeddruk :-) Groete. Frank (kontak) 11:52, 22 Augustus 2016 (UTC)
Jy moet 'n gentleman wees! Tussen hakies, wat betref Gideon Scheepers: Ek het die groot woorde na klein woorde verander. Jy het toe die groot woorde terug gesit, sonder om die kleintjies deur te haal. Groete, Hentie --Hentie Joubert (kontak) 18:03, 22 Augustus 2016 (UTC)
Ek sien nou wat gebeur het, jy het die teks verklein, maar die string |Eerste Minister [[John Vorster]]|}} agtergelaat. Wikipedia het dit as 'n fout uitgewys. Ek het gedag jy het die paragraaf per ongeluk verwyder, en het dit toe foutiewelik gedupliseer. Toe die artikel weer gelys word, het ek die groot teks gelos en die res uitgehaal. Jy is natuurlik welkom as jy dit weer wil verklein. Groete van huis tot huis. Frank (kontak) 18:52, 22 Augustus 2016 (UTC)
Hy volg nie die gebruike nie. Ek het amptelik by Maroela Media 'n klagte ingedien teen die gebruiker omrede hy nie wil luister na ons Administrateurs se aanmanings nie. Groete! Oesjaar (kontak) 11:55, 30 Augustus 2016 (UTC)
Haai, dankie vir jou antwoord! Maar watter wikireël/beleid het die gebruiker oortree? Ek sien die broodnodige uitbreiding van belangrike artikels, dis beslis nie vandalisme nie. --Nazeer (kontak) 12:27, 30 Augustus 2016 (UTC)
As jy 'n bestaande artikel wil vergroot, moet nie net die vorige inligting verwyder/uitvee nie maar integreer dit met die nuwe inligting. Die eerste skrywer het ook die reg om sy hande werk te geniet! Hierdie gebruiker het ook ander artikels vertaal wat reeds bestaan het onder 'n ander name, met groot moeite vir ons administrateurs om dit reg te maak. Groete! Oesjaar (kontak) 12:39, 30 Augustus 2016 (UTC)
Hy oorskryf net ou inhoud met nuwe wat 'n verkeerde formatering gebruik en verwyder ook die kassies by al die lande. Hy gebruik net die foutiewe inhoudsvertaling om Engelse artikels te vertaal en dit neem baie tyd vir opruim en die reeds van die ou inhoud, wat ons aansluitend doen (veral Frank en ek). Hy skryf nie soos mense artikels nie, hy gebruik net hierdie inhoudsvertaling. By artikels soos Berlynse Muur, Sjoa en Soweto-opstand staan tot vandag sy gemors. As jy van sy bydraes hou, sal jy dit ook opruim. Dit neem baie tyd wat ons vir ander werk kan neem. Groete. -- JCIV (Besprekings | Bydraes) 12:45, 30 Augustus 2016 (UTC)
Die wikireël is dat jy altyd 'n artikel beter sal agterlaat as wat jy hom gekry het. As jy jou rofwerk oor 'n bestaande artikel plak, skep dit 'n klomp probleme en werk vir ander mense. Mens kan net vir so lank gebruikers wat nie wil leer nie se vuilwerk agter hulle doen - tensy jy dink dis nou jou beurt. Groete. Frank (kontak) 15:07, 30 Augustus 2016 (UTC)
Ek stem saam die formaat van sy artikels is nie op standaard nie, maar die blad se geskiedenis is altyd daar om die eerste skrywer se werk, formaat en kassies uit te haal. Enigiemand kan die formaat regmaak en/of die twee weergawes integreer. Myns insiens vat die vertaling van 'n hele artikel meer tyd as die formatering. Ek sal probeer soveel as moontlik om te help maar hoekom is dit noodsaaklik om die hele wysiging te verwyder? Ons moet onthou ons is nie die eienaars van Wikipedia nie, ons almal is vrywilligers hier. Ons moet mekaar se bydraes respekteer. --Nazeer (kontak) 16:10, 30 Augustus 2016 (UTC)
Dink jy die mense wat tot dusver daaraan gewerk het se bydraes is gerespekteer? Gaan kyk ook hoeveel keer ons al die probleem met die gebruiker probeer bespreek het. Wat gee hom/haar die reg om soos 'n boelie op te tree? Maar soos jy sê, niks is verlore nie, iemand (hopelik jy!) moet dit maar net versmelt. Ek hoop van harte jy hou langer uit as meeste ander... Frank (kontak) 16:24, 30 Augustus 2016 (UTC)
Hy vertaal nie self nie, dit doen die inhoudsvertaling. Ja, ons is almal vrywillig hier en ons respekteer mekaar se bydraes, maar elke gebruiker kyk beslis na artikels wat hy/sy begin het. Wat sal jy sê as jy ure neem om 'n ensiklopediese artikel te skryf en dan kom Nuuskantoor en klank die Engelse artikel oor jou werk met "Geskep deur die bladsy "Zanzibar" te vertaal" asof jy niks geskryf het nie? Ek is bly dat hy dit nie elke dag doen nie! Jy kan met die inhoudsvertaling elke sekonde artikels begin of oorskryf, maar wie sal aansluitend help? Wat die kassies by al die lande betref: Vanaf my begin by die Afrikaanse Wikipedia is ek besig om die hele wêreld se lande op standaard te bring en gereeld op te dateer (nuwe presidente of premiers), maar as nou die kassies sonder rede verwyder word is dit hartseer vir my. Lande soos Nigerië het ek ook uitgebrei, maar dis nou oorgeskryf. Dis beter as 'n mens per hand artikels skryf en nie 'n program nie. Groete. -- JCIV (Besprekings | Bydraes) 18:13, 30 Augustus 2016 (UTC)
Kan jy asb daai funksie laat loop wat wikipedia-artikels se statistiek daagliks opdateer op die hoofnaamspasie?
Ek sien nie sulke foto's op die Engelse wiki nie. Dit sal help as jy die skakels kan plaas. Groete. Frank (kontak) 16:33, 10 Oktober 2016 (UTC)
Kan jy moontlik help, asseblief? Die Engelse artikel "Abstract art" is vertaal met die inhoudsvertaling. Daar het egter weer 'n paar van die foto's nie deurgetrek na die Afrikaanse artikel toe nie en die Afrikaanse artikel het selfs 'n vreemde foto by wat niks met die artikel te doen het nie (die een met die man en die vrou in die rooi rok - as deel van die fotogalery). Sal jy asseblief help om die foto's reg oor dra? Ons sal dit baie waardeer.
Dagsê Frank. Op my gebruikerblad het ek vir die administrateurs gevra hoe ons te werk kan gaan. Sien die gesprek hier: https://af.wikipedia.org/wiki/Gebruikerbespreking:MilanBye#Skuif Ek het gaan kyk na die huidige Afrikaanse artikel en dit is baie kort en onvolledig. Die Engelse artikel is egter baie goed en volledig. Die behoefte was toe om die Engelse artikel te vertaal na Afrikaans, maar die Afrikaanse titel was reeds gevat. Daarom het die vertaler 'n tydelike titel gekies vir artikels wat vertaal is. Die volgende stap is nou om met 'n administrateur in kontak te tree en te vra om net die twee artikels saam te smelt, omdat die nuwe artikel meer volledig is. 'n Mens kan nie die artikel uitbrei nie, want dan kan jy nie gebruikmaak van die inhoudsvertaling-program op Wikipedia nie. Kan jy asseblief help om hierdie twee artikels te versmelt asseblief en het jy vir ons raad hoe ons in die toekoms te werk kan gaan oor hierdie saak. Groetnis. MilanBye (kontak) 09:02, 25 Oktober 2016 (UTC)
Frank, jy kan die versmelting aan my toevertrou. Ek begin nou daarmee. Hier gaan vandag niks aan by die werk nie (ons hospitaal is sonder 'n dokter)!
Ek is die De Waal Venter oor wie jy die artikel geskryf het (ek neem aan jy is die skrywer?). Indien wel, baie dankie. Dit is baie goed geskryf en nogal volledig. Ek het my naam (Pieter) verander na die korrekte "Philippus". Ek sal af en toe hier en daar iets byvoeg wat ek dink die artikel kan verbeter. Ek is nog baie aktief aan die skryf en plaas gereeld gedigte op my blog "Poetry and poësie". Indien jy enige verdere inligting wil hê, kan jy met my kommunikeer by dewaalv@gmail.com.
Dankie vir al jou verbeterings, Frank. Ek moet toegee dat plantartikeltjies skryf moeiliker is as wat ek gedink het, en nie net vir taalkundige redes nie. Die probleem met byvoorbeeld doringkapok is dat dit moeilik is ook maar 'n bietjie inligtings by mekaar te skraap op die internet. SANBI is baie nuttig maar dit het ook probleme. Ek probeer 'n minimum inhoud te handhaaf van:
hoe dit uitsien -- beelde is nie altyd op commons nie. Beskrywings is nie altyd te vind nie of hulle is baie tegnies. Ek het die iSpot mense gevra of hulle dit wil oplaai, maar ek kry net onbegrip. Ek het commons gevra of ek iSpot kan gebruik. Ja, dit kan, maar dit is baie wikiocracy vir ieder beeld opnuut
ander inligting -- soms is ander inligting, byvoorbeeld ekologiese: in watter plantgemeenskap dit voorkom, landboukundige: watter beweidingswaarde dit het, eintlik makliker te vind, maar dit produseer dan 'n magdom rooi skakels waar Aliwal2012 groen van sal sien!
Ek vra my af of 'n artikel soos doringkapok eintlik sin het. Natuurlik as ek dit vergelyk met ander wiki's soos die Sweedse wat alle plantjies botmatig met net die taksonomiese inligtings geïmporteer het, doen ons nie te sleg nie, maar ek kan nie ontken dat doringkapok lank of dalk vir altyd 'n lelike onvolledige saadjie sal bly nie.
Is dit moontlik dat jy hierdie Gebruikerbespreking:Naudefj van jou kan argiveer/"truncate"? Ek sukkel soms op kleiner skerms om tot onder te rol vir nuwe gesprekke! Net as jy wil, moenie geforseer voel nie!
Frank, eerstens dankie vir al jou werk hier gedurende 2016! Ek is bly ons het iemand soos jy wat dieper tegniese dinge kan uitsorteer! Ek en my vrou vertrek vandag na Kaapstad vir so 'n 10 dae breek; ek het dit nodig. 2016 was 'n jaar wat ek nie gou sal vergeet nie: my huis was 2 keer beskadig deur hael storms hier in Krugersdorp en natuurlik my hartoperasie in Mei. Ek is net dankbaar om nog hier met jou te kan gesels!